હવામાન વિભાગના રિજનલ ડિરેક્ટર જયંત સરકારે કહ્યું કે, રાજ્યમાં બે સિસ્ટમ સક્રિય થઈ રહી છે. દક્ષિણ ગુજરાત અને તેની આસપાસના વિસ્તારોમાં સાઈક્લોનિક સર્ક્યુલેશન સિસ્ટમ સર્જાઈ છે. બીજી એક સાઈક્લોનિક સિસ્ટમ છત્તીસગઢ પર સર્જાઈ છે જે ગુજરાત તરફ આગળ વધી રહી છે. આ બંને સિસ્ટમના કારણે ઉત્તર ગુજરાતમાં વરસાદ થવાની સંભાવના છે. દક્ષિણ ગુજરાત અને સૌરાષ્ટ્રમાં ભારે વરસાદની ચેતવણી આપી દેવાઈ છે. છોટાઉદેપુર, ગીર સોમનાથ, પોરબંદર, જૂનાગઢ અને દેવભૂમિ દ્વારકામાં અતિભારે વરસાદની સંભાવના છે.